Aérospatiale Corvette

Το **Aérospatiale SN 601 Corvette** ήταν γαλλικό business jet των αρχών της δεκαετίας του 1970. Ήταν το πρώτο και μοναδικό αεροσκάφος αυτής της κλάσης που ανέπτυξε η Aérospatiale και δεν σημείωσε εμπορική επιτυχία. Κατασκευάστηκαν μόλις 40 μονάδες, συμπεριλαμβανομένων των πρωτοτύπων. 

## Σχεδιασμός και ανάπτυξη
Η ανάπτυξη ξεκίνησε το δεύτερο μισό της δεκαετίας του 1960, με συνεργασία των εταιρειών Sud Aviation και Nord Aviation. Τον Ιανουάριο του 1968 Sud και Nord αποφάσισαν να προσχωρήσουν το όλο πρόγραμμα, διότι η SNECMA ανέπτυσε κινητήρα jet κατάλληλο για αεροσκάφη αυτής της κλάσης. Στο αεροπορικό σαλόνι του 1968 στο Αμβούργο (Hanover ILA) παρουσιάστηκε για πρώτη φορά ως στατικό έκθεμα ένα μοντέλο του SN 600, φέροντας τότε την ονομασία SN 600 *Diplomate*. Επρόκειτο για ένα χαμηλοπτέρυγο μονοπλάνο συμβατικής σχεδιασης το οποίο προωθούνταν από δύο κινητήρες turbofan που ήταν τοποθετημένοι στο πίσω μέρος. Το πρωτότυπο πραγματοποίησε την παρθενική του πτήση στις 16 Ιουλίου 1970, με κινητήρες Pratt & Whitney Canada JT15D διότι οι Larzac δεν ήταν διαθέσιμοι. Το SN 600 συνετρίβη στις 23 Μαρτίου 1971.

Το πρώτο από δύο πρωτότυπα SN 601 (πλέον με την ονομασία *Corvette* 100) μεγαλύτερων διαστάσεων πέταξε για πρώτη φορά στις 20 Δεκεμβρίου 1972. Μετά από τέσσερα μόλις χρόνια η Aérospatiale αποφάσισε να σταματήσει την παραγωγή του τύπου διότι μέσα σε διόμισυ χρόνια είχε λάβει ελάχιστες παραγγελίες. Εξετάστηκε το ενδεχόμενο ανάπτυξης μιας επιμηκυμένης έκδοσης ικανής να μεταφέρει περισσότερους επιβάτες, του *Corvette* 200, αλλά δεν υλοποιήθηκε.

## Επιχειρησιακή ιστορία
Αριθμός αεροσκαφών πωλήθηκε στις γαλλικές αεροπορικές εταιρείες Air Alsace, Air Alpes, Air Champagne και TAT  καθώς και στην δανέζικη Sterling Airways. Η Πολεμική Αεροπορία του Κονγκό αξιοποίησε ένα Corvette σαν αεροσκάφος VIP. Η Airbus Industrie χρησιμοποίησε από το 1981 μέχρι το 2009 πέντε τέτοια αεροσκάφη για την μεταφορά προσωπικού.

### Ατυχήματα
Συνολικά χάθηκαν οκτώ αεροσκάφη σε ατυχήματα, συμπεριλαμβανομένου του πρωτοτύπου SN 600. Το ατύχημα με τους περισσότερους νεκρούς συνέβη στις 3 Σεπτεμβρίου 1979, ανοιχτά της Νίκαιας. Και οι δέκα επιβαίνοντες έχασαν την ζωή τους.

## Εκδόσεις
; SN 600
: Το αρχικό πρωτότυπο. Διέθετε δύο turbofan Pratt & Whitney Canada JT15D-1 turbofan engines μέγιστης ώσης 9,8 kN.
; SN 601
: Έκδοση παραγωγής με επιμηκυμένη άτρακτο σε σχέση με το SN 600 και κινητήρες JT15D-4 μέγιστης ώσης 11,1 kN. Συνολικά κατασκευάστηκαν 39 αεροσκάφη συμπεριλαμβανομένων δύο πρωτοτύπων.

## Χρήστες

; Μπενίν
: Air Benin
: Πολεμική Αεροπορία του Μπενίν (*Force Aerienne Populaire de Benin*)

; Δημοκρατία του Κονγκό
: Aero Service

; Δανία
: Aalborg Airtaxi
: North Flying AS
: Sterling Airways
: Air Marine

; Ισπανία
: Drenair
: Gestair Executive Jet
: Teire S.A.
: Mayoral
: Aeropublic

; Γαλλία
: Aero Vision
: Air Alpes
: Air Alsace
: Airbus Industrie
: Continentale Air Service
: Eurocopter
: Gallic Aviation
: Musee de l'Air et de l'Espace
: TAT European Airlines
: TAT Transport Aerien Transregional
: Uni-Air

; Μαλί
: Πολεμική Αεροπορία του Μαλί

; ΗΠΑ
: Air National Aircraft Sales & Service Inc.
: Midwest Air Charter (Airborne Express)

; Ολλανδία
: Jetstar Holland

; Λιβύη
: Libyan Air Ambulance

; Γκαμπόν
: Air Inter Gabon

; Μαδαγασκάρη
: Aeromarine

; Σουηδία
: Baltic Aviation Inc.

## Δείτε επίσης

### Παρόμοια αεροσκάφη
* Cessna Citation II
* Dassault Falcon 10
* HFB-320 Hansa Jet

## Παραπομπές


## Βιβλιογραφία

* 
* 
* 

Κατηγορία:Aérospatiale
Κατηγορία:Επιχειρηματικά αεροσκάφη